Source: https://www.vero.fi/tietoa-verohallinnosta/yhteystiedot-ja-asiointi/lomakkeet/tayttoohjeet/juomapakkausveroilmoitus_valtuutettu_va/
Timestamp: 2018-12-10 22:10:00+00:00

Document:
Juomapakkausveroilmoitus, valtuutettu varastonpitäjä, täyttöohje - Verohallinto
Juomapakkausveroilmoitus, valtuutettu varastonpitäjä, täyttöohje
Valtuutetun varastonpitäjän on annettava veroilmoitus kultakin verokaudelta viimeistään verokautta seuraavan kuukauden 18. päivänä (valmisteverotuslaki 31 § 1 mom.). Valtuutetun varastonpitäjän on maksettava verokaudelta suoritettava valmistevero viimeistään verokautta seuraavan kalenterikuukauden 27. päivänä. Jos määräpäivä on pyhäpäivä tai arkilauantai, valmisteveron saa maksaa ensimmäisenä arkipäivänä sen jälkeen (valmisteverotuslaki 46 § 1 mom.). Jos verovelvollinen ei ole saanut verotuspäätöstä tiedoksi ennen maksun määräajan päättymistä, valmistevero on suoritettava veroilmoituksen tai verovelvollisen kirjanpidon mukaisena (valmisteverotuslaki 46 § 3 mom.).
Veroilmoituksen yksilöivä, viranomaisen antama tunnus. Tunnus on merkitty viranomaisen antamaan valtuutetun varastonpitäjän lupapäätökseen tummennettuna.
Juomapakkausverolakia ei sovelleta, jos juomia on valmistanut oikeudellisesti ja taloudellisesti muista saman toimialan valmistajista riippumaton valmistaja, jonka kalenterivuoden aikana kulutukseen
luovuttamien juomapakkausten sisältämä juomamäärä on enintään 50 000 litraa. Tästä on vaadittaessa annettava viranomaiselle luotettava selvitys (juomapakkausverolaki 1 § 3 mom.).
Veronalainen pakkaus voi olla valmistettu eri materiaaleista, esimerkiksi lasista, muovista tai alumiinista. Veron piiriin kuuluvat myös kaikki sellaiset hana- eli ’’bag in box’’ −juomapakkaukset, joissa on kartongin tai pahvin sisällä erillinen muovinen tai muusta materiaalista valmistettu pussi.
Lakia ei sovelleta nestepakkauskartongista valmistettuihin juomapakkauksiin. Juoma-pakkaukseksi ei katsota tässä myöskään pakkausta, joka täytetään juuri ennen myyntiä, ja jonka sisältö on tarkoitettu juotavaksi välittömästi oston jälkeen (esim. pika-ruokaloiden juomakupit).
Verollisten luovutusten määrät Ilmoitetaan tuoteryhmittäin Verollinen määrä –taulukossa. Määrät ilmoitetaan täysinä litroina.
Kaikki verolliset luovutukset lasketaan yhteen. Juomapakkausveron määrä ennen vähennystä ilmoitetaan euroina sentin tarkkuudella.
Vähennykset ilmoitetaan Verollinen määrä –taulukon alaosassa. Vähennykset ilmoitetaan euroina sentin tarkkuudella.
Koska tyhjä pakkaus ei ole veronalainen tuote, ei verovähennystä voi tehdä varastoon palautetuista, tai täydellisesti tuhoutuneista / lopullisesti menetetyistä tyhjistä pakkauksista.
Verottomien luovutusten yhteismäärä ilmoitetaan tuotteittain täysinä litroina tuoteryhmän mukaan oikean verottomuuskoodin alla.
Jos pakkaus kuuluu panttiin perustuvaan toimivaan palautusjärjestelmään ja on uudelleen täytettävä tai raaka-aineena hyödynnettävä, ei pakkauksesta makseta veroa (juomapakkausverolaki 6 § 1 kohta). Tällöin juomapakkaus ilmoitetaan verottomaksi verottomuuskoodin 61 kohdalla.
Huom! Jos palautusjärjestelmään kuuluva pakkaus olisi veroton myös muulla perusteella, ilmoitetaan tällaisten pakkausten verottomat luovutukset koodin 62 alla.
6 § 1 kohta
Juomapakkausverolaissa tarkoitettuun toimivaan palautusjärjestelmään kuuluva pakkaus
6 § 2 kohta
pakkaukset, jotka sisältävät juomia, jotka valtuutettu varastonpitäjä toimittaa muualla Euroopan unionin alueella kuin Suomessa käytettäväksi
6 § 3 kohta
Pakkaukset, jotka sisältävät juomia, joiden verottomuudesta säädetään valmisteverotuslaissa
Valmisteverotuslain 17 §
pakkaukset, jotka sisältävät juomia, joita siirretään väliaikaisen verottomuuden järjestelmässä.
pakkaukset, jotka sisältävät juomia, jotka asetetaan tullikoodeksin 98 artiklassa tarkoitettuun tullivarastointimenettelyyn tai 161 artiklassa tarkoitettuun vientimenettelyyn.
Valmisteverotuslain 9 §
Väliaikaisen verottomuuden järjestelmässä tapahtunut pakkausten sisältämän juoman täydellinen tuhoutuminen tai lopullinen menettäminen, kun tuhoutuminen tai menettäminen on tapahtunut tuotteiden luonteesta johtuvan syyn vuoksi (esim. vanhentumisen tai haihtumisen vuoksi) tai ylivoimaisen esteen tai ennalta arvaamattoman tapahtuman (esim. tulipalo, rikkoutuminen) seurauksena.
Huom! Kun tuotteiden tuhoutuminen/menettäminen on veroilmoituksella ilmoitettu, ei näiden tuotteiden
mahdollisesti myöhemmin tapahtuvaa jätehuoltoon liittyvää tuhoamista/hävittämistä ilmoiteta veroilmoituksella.
Valmisteverotuslain 10 §
Valmisteverotuslain 18 §
pakkaukset, jotka sisältävät juomia, jotka on tarkoitettu käytettäväksi ValmVL 18 §:ssä säädettyyn verottomaan tarkoitukseen (tuotteiden luovutus diplomaateille, kv-järjestöille tai muille 18 §:ssä mainituille)
Viranomaisen määräämillä ehdoilla ammattimaisessa kansainvälisessä liikenteessä olevalla, vesi- tai ilma-aluksella myytäviksi tai kulutettaviksi tarkoitetut tuotteet.
6 § 4 kohta
Pakkaukset, jotka sisältävät juomia, joiden verottomuudesta säädetään alkoholi- ja alkoholijuomaverosta annetun lain (1471/1994), eli alkoholijuomaverolain, 8 §:ssä
tuotteet, jotka sisältyvät sellaisiin aromiaineisiin, jotka käytetään elintarvikkeiden tai enintään 1,2 tilavuusprosenttia etyylialkoholia sisältävien juomien valmistamiseen
6 § 5 kohta
Pakkaukset, jotka sisältävät juomia, joiden verottomuudesta säädetään virvoitusjuomien valmisteverosta annetun lain (1127/2010) 4 §:n 1 momentin 1 ja 3 - 5 kohdassa
Virvoitusjuomaverolain 4 §:n 1 momentin 1 kohta
virvoitusjuomat, jotka käytetään virvoitusjuomien valmistukseen
Virvoitusjuomaverolain 4 §:n 1 momentin 3 - 5 kohta
virvoitusjuomat, jotka käytetään lääkkeiden, alkoholijuomien, kliinisten ravintovalmisteiden, äidinmaidonkorvikkeiden ja vieroitusvalmisteiden, lastenruokien, laihdutusvalmisteiden, erittäin niukkaenergisten, painonhallintaan tarkoitettujen erityisruokavaliovalmisteiden, ravintolisien ja lääkelain 4 §:ssä tarkoitettujen lääkevalmisteiden valmistukseen

References: § 1
 § 1
 § 3
 § 3
 § 1
 § 1
 § 2
 § 3
 § 4
 § 5